**Hajdúszoboszló Város Helyi Választási Bizottsága**

4200 Hajdúszoboszló, Hősök tere 1.

Telefon: 52/557-300 Fax: 52/557-302

E-mail: polgmhiv@hajduszob.hu, hvi@hajduszob.hu

**76/2019. (X. 13.) HVB határozat**

**Hajdúszoboszlói Gazdakör a Hajdúszoboszlói Gazdák Egyesülete által benyújtott jogorvoslati kérelem elbírálására**

Hajdúszoboszló Város Helyi Választási Bizottsága (a továbbiakban: HVB) – a választási eljárásról szóló 2013. évi XXXVI. törvény (a továbbiakban: Ve.) 151. § (1) bekezdése alapján a beadott kifogás tekintetében hatáskörének hiányát állapítja meg és az előterjesztett jogorvoslati kérelmet, mely tárgyában kifogás a Ve. 213. § (1) bekezdése alapján átteszi az illetékes területi választási bizottsághoz, mint az elbírálásra hatáskörrel és illetékességgel rendelkező bizottsághoz.

A választási bizottság elsőfokú határozata ellen az ügyben érintett természetes és jogi személy, jogi személyiség nélküli szervezet fellebbezést nyújthat be. A fellebbezést személyesen, levélben, telefaxon vagy elektronikus levélben lehet benyújtani. A fellebbezést a megtámadott határozatot hozó helyi választási bizottságnál kell előterjeszteni úgy, hogy a megtámadott határozat meghozatalától számított 3 napon belül, legkésőbb a 3. nap 16 óráig megérkezzen.

**Indokolás**

A Hajdúszoboszlói Gazdakör a Hajdúszoboszlói Gazdák Egyesülete, mint jelölő szervezet kifogásolta, hogy szervezetük a helyi televíziótól nem kapott meghívást választási műsorban, így azon nem vehettek részt, így az általuk támogatott képviselő jelöltek és Czeglédi Gyula független, de általuk támogatott polgármester jelölt megjelenési lehetőséget nem kapott, így az mind a jelölő szervezetet, mind polgármester jelöltjüket e tény hátrányosan érintette. Kifogásolták, hogy a műsornak része volt a szervezetük által nem támogatott polgármester jelölt Holoda Attila választási nagygyűlésén tartott beszéde, míg az általuk támogatott független polgármester jelölt nem kapott szót és megjelenési lehetőséget ugyanebben a műsorban. E tény hátrányos megkülönböztetése a jelölő szervezetnek, valamint az általuk támogatott képviselő jelölteknek, mivel a szervezet választási programját a médián keresztül népszerűsíteni nem tudták.

Összességében a kérelmező hivatkozott arra a jogalap tekintetében, hogy a Hajdúszoboszlói Városi Televízió megsértette a Ve. 2. §-ban foglalt esélyegyenlőségre vonatkozó alapelvet, a kiegyensúlyozott tájékoztatásra vonatkozó kötelezettségét ebből eredően az indítványozó azt kérte, hogy a helyi választási bizottság a jogsértés tényét állapítsa meg, valamint a Hajdúszoboszlói Városi Televízióval szemben bírságot szabjon ki.

A Helyi Választási Bizottság a Ve. 151. §. (1) bekezdése alapján azt állapította meg, hogy a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a médiatartalom szolgáltató székhelye vagy lakóhelye szerint illetékes területi választási bizottság bírálja el a médiakampányban való részvétellel kapcsolatos jogorvoslatot. A Helyi választási bizottság mindezekre tekintettel hatáskörének hiányát megállapította és a Ve. 213. §. alapján rendelkezett a kifogás áttételére a hatáskörrel és illetékességgel rendelkező területi választási bizottsághoz.

A határozat a Ve. 151. §. (1) bekezdés és a 213. §. alapul

A jogorvoslat lehetőségéről, benyújtásának helyéről és határidejéről, valamint a jogorvoslat benyújtásának feltételeiről való tájékoztatás a Ve. 10. § (1) és (3) bekezdésein, 223. § (1) és (3) bekezdésein, 224. § (1) bekezdésén és (3)—(5) bekezdésein, 225. §-án és 240. §-án alapul. Az illetékfeljegyzési jogról szóló tájékoztatás az illetékekről szóló 1990. évi XCIII. törvény 62. § (1) bekezdésének s) pontján alapul.

Hajdúszoboszló, 2019. október 13.

**Dr. Úr Attila Bendegúz sk.**

elnök

Hajdúszoboszló Város Helyi Választási Bizottsága